H.M. Kongens erindringsmedalje i gull tildeles som belønning for særlig fortjenstfullt virke i H.M. Kongens tjeneste (25 års tjeneste) og personell tjenestegjørende ved Norges utenriksstasjoner (25 års tjeneste). H.M. Kongens erindringsmedalje i gull kan også utdeles til utlendinger i forbindelse med statsbesøk og H.M. Kongens reiser i utlandet. H.M. Kongens erindringsmedalje i gull kan også, i tillegg til ovennevnte, i særskilte tilfeller tildeles annet personell i utlandet som har gjort en spesiell innsats som bør påskjønnes.